《次邓颙龙山月色诗韵》
明代·邓承第

崭然山势俨龙蟠，头角淩空瘦骨寒。极目云收千里霁，舒怀霞散八方宽。

银河带露泻清影，铁岸参霄壮翠峦。为爱草堂多景色，夜深吟罢倚栏看。

作者简介：邓承第，字时联。乐昌人。明英宗正统时人。以明经授和平训导，代视县事。迁会同教谕、琼州教授。设科课士，颇有贤声。清同治《韶州府志》卷三三有传。